kardosdrur/scandi-wiki huggingface dataset:
True

True er en landsby og et ejerlav i Østjylland. Den ligger 9 km vest for Aarhus i retning mod Viborg.

Historien
Landsbyen er første gang nævnt i en skriftlig kilde i 1439 med stavningen Thruwæ.

True udgjorde indtil cirka 1626 et selvstændigt sogn. True Kirke blev dog raseret og omdannet til hestestald af general Wallensteins tropper. Det menes, at den nogle år senere blev revet helt ned. Rester blev fundet under den nu nedlagte skole i 1954.

True og de omliggende små landsbyer Rætebøl, Todderup, Holmstrup og Yderup hørte nu i kirkelig henseende til Brabrand Sogn indtil 1984, da Skjoldhøj Sogn blev oprettet omkring en nybygget kirke.

True hørte til Brabrand-Årslev Kommune indtil kommunalreformen 1. april 1970. Derefter i Aarhus Kommune.

Området blev fra 1970 præget af landets første Bilka-varehus. På Trues jorder øst for landsbyen blev også en stor del af parcelhuskvarteret Skjoldhøjparken bygget i de følgende år.

Resten er beskyttet af kommuneplanloven, idet True ligger i landzone.

Omgivelserne
Vest og syd for landsbyen, blev rejsningen af True Skov påbegyndt i 1994. Skoven er rejst på de fleste af landsbyens marker, så der er kun ganske lidt landbrugsdrift tilbage i området i dag. Skovrejsningen er ikke færdig og skal efter planen omfatte 650 ha ad åre, hvoraf kun 385 ha er rejst per 2013.

Mellem True og Yderup åbnede True Svæveflyveplads i 2007 på en del af de arealer, der tidligere blev opkøbt til skovrejsning.

Eksterne kilder og henvisninger 

 True Kirke (nedbrudt) hos danmarkskirker.natmus.dk (Danmarks Kirker, Nationalmuseet)
Lokaliteter i Aarhus Kommune
Crayon Physics

Crayon Physics er et freeware puzzlespil designed af Petri Purho og udgivet den 1. juni 2007. Spillet går ud på at hjælpe en bold mod et eller flere mål (markeret som stjerne). Spilleren har ikke direkte kontrol over bolden, men kan flytte den ved at tegne figurer med musen. (fx ramper, der får bolden til at rulle fra en platform til en anden). På denne måde er det både en erindring om puzzlespil som Marble Madness og Super Monkey Ball samt Adventurespil som Okami og Magic Pengel.

The Prototype 

Det originale spil var udviklet på et begrænset tidsrum på under en uge vha. gratis materialer under Creative Commons licensen. Den 10. juni 2007 annoncerede Purho på sin blog, at han ville udvikle en Level editor men allerede den 15. juni havde medlemmer af Kloonigames vha. kildekoden selv fundet en løsning på hjemmelavede levels, hvilket resulterede i flere nye levels. Den officielle (men dog stadig primitive) level editor blev udgivet den 30. juni.

Crayon Physics Deluxe 

Den 12. oktober 2007 offentliggjorde Purho at han hemmeligt havde begyndt at udvikle Crayon Physics Deluxe, hvilket vil inkludere en integreret og bedre level editor, flere levels og en modificeret version af physics enginen, hvilket gjorde det muligt for spilleren af tegne andre former for figurer end rektangler. En officiel udgivelsesdato er endnu ikke offentliggjort. Spillet blev i december 2007 nomineret til Seumas McNally grand prize af Independent Games Festival.

Eksterne links 
 Kloonigames' Crayon Physics Deluxe site Den officielle Kloonigames hjemmeside for Crayon Physics Deluxe.

Computerspil fra 2007
Frie computerspil
Windows-spil
Firmware

Firmware er et begreb der bruges til at betegne de faste, og sædvanligvis ret små programmer, der internt giver kontrol til forskellige elektroniske enheder. Den kontrol kan indeholde instrukser om at give enheden den grundlæggende drift samt gennemførelse af forskellige funktioner.

Eksempler på enheder der indeholder firmware kunne være fra helt små produkter som fjernbetjeninger eller regnemaskiner til komplekst udstyr som mobiltelefoner, digitale kameraer og personlige computere. På personlige computere og smartphones, fortæller firmwaren om hardwaren har mulighed for at afvikle de instruktioner, som blev givet af en kernens indlæste driver.

Typisk er firmware bosat som forskellige typer ROM der både kan være programmerbare og låste, mens mere komplekse firmware anvender flash memory til at give mulighed for opdateringer, hvilket kan blive brugt til at fixe bugs eller tilføje flere funktioner til enheden.

Firmware er generelt ikke kategoriseret som enten hardware eller software, men en blanding af dem. Men i fleste tilfælde kan det være software alene.

Eksempler på firmware inkluderer:
 BIOS som er fundet i IBM-kompatible computere
 EFI som ofte er brugt i Intel-baserede computervarianter fra Apple Computer
 Open Firmware, som anvendes i computere fra Sun Microsystems og Apple Computer
 ARCS, som er brugt i computere fra Silicon Graphics
 Kontrol af lyd og video samt kanallisten i moderne tv-apparater
 Tidsstilling og kontrolsystemer for vaskemaskiner

Ekstern henvisning
 Nettips 

Systemprogrammer
Digitale hukommelser
Volkswagen Sharan

Volkswagen Sharan er en MPV-model fra Volkswagen. Bilen blev introduceret i 1995 og findes indtil videre i to generationer:

Koncernslægtskaber 
I 1996 introduceredes en identisk søstermodel, SEAT Alhambra.

Eksterne henvisninger 

 
Store MPV'er
Forhjulstrukne biler
Biler introduceret i 1995
Biler fra 1990'erne
Biler fra 2000'erne
Biler fra 2010'erne
Irske euromønter

De irske euromønter har alle sammen det samme motiv på deres nationale side. De viser den keltiske harpe af Jarlath Hayes. På alle mønterne figurerer de 12 stjerner symboliserende den europæiske union.

Derudover ses udstedelses datoen og Irland(éire) skrevet på irsk.

De irske euromønter præges på Central Bank and Financial Services Authority of Ireland.
== Første erindringsmønt ==
Irlands første og eneste erindringsmønt er den for romtraktaten

== Eksterne henvisninger ==
 Den europæiske centralbank
 Central Bank of Ireland

Euromønter efter land
Euromønter
Afhøring

En afhøring er en procedure ved en domstol eller et anden beslutningstagende organ eller en politibetjent. Afhøringen har til formål at skaffe information ved direkte udspørgen af en person under forhold, der er enten delvist eller fuldt kontrolleret af udspørgeren, eller hvor den udspurgte tror, han er under spørgerens kontrol.

Da interview og debriefing er simple metoder til at erhverve informationer fra relativt samarbejdsvillige respondenter, indgår disse ikke under begrebet afhøring, som typisk reserveret til situationer, hvor der indgår mistænkte eller modvillige personer. Afhøring er en kunst, hvormed man ved brug af overtalelse og observation fremkalder sandheden fra den mistænkte via fornuftig argumentation og forståelse uden brug af trusler eller løfter.

Dataindsamling
Jura
Retsvidenskab
Juridiske begreber
De Forenede Nederlande

De Forenede Nederlande (officielt: Republikken af de syv forenede Nederlande eller provinser) var en europæisk republik, som opstod i 1581 i forbindelse med Firsårskrigen og sluttede ved den franske invasion i 1795. I dag er dette historiske land en del af Nederland. Republikken bestod af syv områder hver med egen regering og stor selvstændighed og et antal "generalitetslande", som blev styret direkte af generalstaterne, som havde deres sæde i Den Haag og bestod af repræsentanter fra hvert område.

Områderne i De Forenede Nederlande var grevskabet Holland, grevskabet Zeeland, dominium Utrecht, hertugdømmet Gelre, dominium Overijssel, Frisland og dominium Groningen. Drenthe havde sin egen regering (ned.: Statenvergadering), men havde ikke stemmeret i Generalstaterne.

Historie 
Frem til 1500-tallet bestod Nederlandene (omtrent nutidens Benelux) af en række hertugdømmer, grevskaber og højstifter, de fleste under den tyske kejsers overhøjhed, og under habsburgsk styre. I 1568 ledede Vilhelm 1. af Oranien et oprør mod kong Filip af Spanien på grund af kronens hårde skattepolitik, religiøse forfølgelser og forsøg på politiske reformer. Konflikten, som kaldes Firsårskrigen, blev efterhånden en del af 30-årskrigen og endte formelt med denne i 1648.

I 1579 gik de nordlige provinser sammen om Unionen i Utrecht, en politisk og militær alliance. I 1581 erklærede de deres uafhængighed af den spanske krone ved Afsværgelsesakten. Efter mislykkede forsøg på at tilbyde tronen til hertugen af Anjou, kongen af Frankrig og dronningen af England, blev unionen en republik.

På 1600-tallet var Nederlandene Europas rigeste og højest udviklede stat med et verdensomspændende handelsimperium og Europas største handelsflåde. Den nederlandske guldalder så også store kunstnere som Rembrandt og Vermeer, tænkere som Spinoza og videnskabsmænd som Anton van Leeuwenhoek og Christiaan Huygens.

Storhedstiden sluttede med de mange krige mod England og Frankrig, og fra begyndelsen af 1700-tallet kunne den nederlandske flåde ikke længere måle sig med den engelske. I 1795 blev Nederlandene invaderet af den revolutionære franske republik, og en marionetstat med navnet Den Bataviske Republik blev oprettet. I 1813 blev landet uafhængigt igen, da som kongedømme.

Kilder

Eksterne henvisninger 

Nederlandenes historie
Etableret i 1581
Ophørt i 1795
Belgiske euromønter

Euro er en fælles valuta for de fleste medlemslande i EU, og altså også Belgien. Euromønterne har en fælles side, som viser møntens værdi og et kort over Europa. Den anden side er unik for hvert land.

De belgiske euromønters bagside afbilder Belgiens nuværende monark Albert II i profil og hans monogram.

Euromønter efter land
Euromønter
Klandestin

Klandestin betyder skjulte men ikke forklædte aktiviteter. Klandestin er det modsatte af covert som betyder forklædte aktiviteter der ikke er skjulte. En mand der gemmer sig i hækken for at lure på naboen der solbader, begår en klandestin handling.

Efterretningstjenester
Efterretningskilde

En efterretningskilde er en person, organisation eller et teknisk hjælpemiddel der leverer informationer til brug i en efterretningstjeneste. 

En efterretningskilde kan eksempelvis være en person der løber en risiko ved at levere vigtige informationer  under den forsikring at hans identitet forbliver en hemmelighed.

Se også
kildebeskyttelse

Efterretningstjenester
Gela

Gela er en by på den italienske ø Sicilien. Byen har  indbyggere.

Byen blev grundlagt i 688 f.Kr. af nybyggere fra Rhodos. I 1928 fik byen sit nuværende navn.

Referencer

Eksterne henvisninger 

 (en) . Piccolo, Salvatore. Gela. Ancient History Encyclopedia. December 20, 2017.

Byer på Sicilien
Caltanissetta (provins)
Kildebeskyttelse

Kildebeskyttelse er kravene om samt de tiltag der iværksættes for at beskytte identiteten, placeringen og aktiviteterne fra en kilde. Kildebeskyttelse er vigtig i forbindelse med håndteringen af efterretningskilder og i journalistik.

Kilder som journalister benytter kan sædvanligvis regne med journalistens fortrolighed, således at nogle oplysninger kan gives "til baggrund" og bruges "uden for citat". 
Det vil sige at journalisten enten kun benytter oplysningerne indirekte eller ved ikke at nævne kilden, for eksempel ved brug af fraserne "anonym kilde" eller "fra sædvanligvis velunderrettet kilde".
Kildebeskyttelse er normalt ikke en tavshedspligt.
Journalisten kan selv vælge om han vil bryde kildebeskyttelsen uden at det vil få retslige konsekvenser.

I Danmark i Retsplejeloven er der bestemmelser (paragraf 172) der kan fritage journalister fra at vidne i retssager.
Siden 1916 har redaktør og redaktionssekretær været beskyttet.
Men ved en kontroversiel sag i 1986 mod Kurt Madsen fra Radio Århus fastslog Vestre Landsret og Højesteret at paragraf 172 ikke kunne beskytte i forbindelse med radio- og fjernsynsvirksomhed.
Efter denne sag blev der stillet forslag til ændring af loven.
Nu har "redaktører og redaktionelle medarbejdere ved et radio- eller fjernsynsforetagende" ikke pligt til at afgive vidneforklaring i kildebeskyttelsessager.
I 2011 tog Højesteret stilling i den såkaldte "lækagesag" hvor anklageren ønskede at en nyhedschef og en journalist fra TV 2 skulle afgive forklaring om hvem der havde lækket fortrolige oplysninger fra Forsvaret.
Højesteret fandt at journalisterne ikke havde vidnepligt, således at de bevarede deres kildebeskyttelse.

Enkelt-sager i Danmark 
I 2010 valgte journalisten Kurt Lassen at citere Danmarks Radios generaldirektør Kenneth Plummer på trods af at Plummer havde givet oplysninger "til baggrund". 
Sagen førte til Plummers afgang og en del kritik af Kurt Lassen.

I en portrætbog om Tøger Seidenfaden udgivet i 2011 blev kildebeskyttelsen brudt da Seidenfaden fortalte at en kilde til Weekendavisens artikler om Tamilsagen tilbage i 1990 var Folketingets ombudsmand Hans Gammeltoft-Hansen. Seidenfaden blev i den forbindelse kritiseret for ikke at beskytte sin kilde,
og en advokat foreslog at gøre det strafbart og erstatningspligtigt hvis en journalist brød kildebeskyttelsen.

Ekstra Bladet brød kildebeskyttelsen i december 2011 da de skrev at deres journalist Jan Kjærgaard havde forhandlet med Skatteministeriets spindoktor om lækagen i Helle Thorning-Schmidts skattesag.
Dette brud blev både rost og kritiseret.

Henvisning 

Efterretningstjenester
Journalistik
Lotus (Nelumbo)

Lotus (Nelumbo) er en slægt af urteagtige vandplanter, der er udbredt med 2 arter i Nordamerika, Mellemamerika og Caribien, Sydasien og Australien. Slægten kan kendes fra Nøkkerose og Åkande på, at bladene er skjoldformede, altså helt runde. Nelumbo har desuden en meget karakteristisk frøstand (se billedet).

Der har været megen diskussion om, hvor slægten skal anbringes inden for planteriget. Med APG II ligger det dog fast, at den er den eneste slægt i familien Nelumbonaceae, som hører hjemme i ordenen Proteales.

 Lotus (Nelumbo nucifera)
 Lotus lutea

Eksterne henvisninger 

Artikel der bl.a. fortæller hvordan man kan udnytte lotusbladenes struktur til at skabe nye materialer 

Planteslægter
Lotus-familien
Sammenslutningen af portugisisksprogede lande

Sammenslutningen af portugisisksprogede lande (portugisisk: Comunidade dos Países de Língua Portuguesa, forkortet CPLP) er et multilateralt forum for gensidig venskab mellem nationer, som har portugisisk som officielt sprog.

Oprettelse og medlemslande 

CPLP blev oprettet i 1996 med syv medlemslande: Angola, Brasilien, Guinea-Bissau, Kap Verde, Mozambique, Portugal og São Tomé og Príncipe. Østtimor kom med i 2002, efter at have løsrevet sig fra Indonesien. Brasilien, Østtimor og de fem afrikanske lande er tidligere portugisiske kolonier.

Medlemmer 
  Angola
 
  Kap Verde
  Guinea-Bissau
  Mozambique
 
  São Tomé og Príncipe
  Østtimor

Observatører 
  Ækvatorialguinea
  Macao

Eksterne henvisninger 
 CPLP's officielle side 

Internationale organisationer
Etableret i 1996
Portugisisk sprog
Richard Bourke

Richard Bourke (født 4. maj 1777 i Dublin – 13. august 1855 i Limerick) var en britisk general og guvernør i kolonien New South Wales i Australien mellem 1831 og 1837.

Bourke blev født i Dublin i Irland og uddannede sig ved Westminster. Han studerede jura ved Christ Church College i Oxford. Han sluttede sig til hæren i 1798 og tjente i de forenede Nederlande sammen med hertugen af York før han blev sendt til Sydamerika i 1807, hvor han deltog i belejringen af og stormen på Montevideo. Han blev forfremmet til generalmajor i 1821.

Som anerkendelse for hans tjeneste for kronen blev Bourke først udnævnt til stedfortrædende guvernør i Kapkoloniens østlige distrikt, før han efterfulgte Ralph Darling som guvernør i New South Wales i 1831. Bourke viste sig at være en dygtig, men kontroversiel guvernør. Han var forfærdet over de overdrevne straffe, som blev givet til straffefangerne og udstedte magistratsloven, som begrænsede den straf, som en magistrat kunne give, til 50 piskeslag. Tidligere var der ingen grænser. Rasende magistrater og arbejdsgivere henvendte sig til regeringen for at protestere mod denne indblanding i deres lovmæssige rettigheder af frygt for, at en reduktion i straffene ville føre til mindre respekt hos straffefangerne.

Men Bourke fortsatte med at skabe kontroverser inden for kolonien ved at bekæmpe umenneskelig behandling af straffefangerne. Han begrænsede antallet af straffefanger, som hver arbejdsgiver kunne have, til 70. Han gav også rettigheder til frisatte straffefanger som at tillade dem at skaffe sig ejendom og være nævninger. Det er blevet hævdet, at afskaffelsen af straffetransporten til Australien i 1840 kan tillægges Bourkes handlinger.

Bourke blev modigere gennem disse ændringer og afskaffede den anglikanske kirkes status som statskirke i New South Wales. Han erklærede, at alle religiøse samfund var lige for loven. Han øgede også tilskuddene til uddannelse og fik anerkendelse for at være den første guvernør, der offentliggjorde regnskaberne over de offentlige indtægter og udgifter.

Han blev forfremmet til generalløjtnant i 1837, samme år som han opkaldte byen Melbourne efter Storbritanniens premierminister. Bourke Street i Melbournes centrale forretningsdistrikt og byen Bourke i New South Wales blev opkaldt efter ham. Der er en statue af Bourke uden for statsbiblioteket til New South Wales i Sydney, som beretter om hans bedrifter som guvernør. 

Han blev forfremmet til general i 1851 og døde nær Limerick i Irland i 1855.

Generaler fra Storbritannien
Personer fra Dublin
Helge Bertram

Helge Bertram (7. august 1919 i Aalborg – 22. maj 1988) var en dansk kunstner uddannet på Kunstakademiet. 

Han blev professor på Kunstakademiet og har bl.a lagt mosaik i svømmehallen i Holstebro og har lagt gademosaik der. Den mest kendte af hans serier hedder Spillets Regler og består af 14 malerier.  Helge Bertram stod for oprettelsen af Kunstakademiets Kunstpædagogiske Skole i 1964.

Ekstern henvisning

Eksterne henvisninger 
 

Keramikere fra Danmark
Modtagere af Eckersberg Medaillen
Malere fra Danmark
Ansatte ved Det Kongelige Danske Kunstakademi
Danskere i 1900-tallet
Personer i Kraks Blå Bog (afdøde)
Personer fra Aalborg
Grafikere fra Danmark
Modtagere af Ole Haslunds Kunstnerfonds legat
Rufane Shaw Donkin

Rufane Shaw Donkin (1773–1. maj 1841) var en britisk general og fungerede i kort tid som guvernør i Kapkolonien. Hans far døde som general i 1821 efter at have tjent med næsten alle britiske kommandanter fra Wolfe til Gage.

Donkin var ældst i søskendeflok og fik sin første kommission som kun fem år gammel i sin fars regiment. Han sluttede sig til regimet da han var 14 år, med otte års anciennitet som løjtnant. Han blev kaptajn i 1793 og var i aktiv tjeneste i de vestindiske øer i 1794 og som major i 1796. 25 år gammel blev han oberstløjtnant og i 1798 udmærkede han sig da han ledede en let bataljon i Ostend–felttoget. Han tjente sammen med William Cathcart i slaget ved København i 1807, og han fik to år senere kommandoen over en brigade i hæren i Portugal som han ledede i slagene ved Porto og Talavera. Han blev snart overført som kvartermestergeneral til en kommando i Middelhavet hvor han tjente fra 1810 til 1813 og deltog i felttogene i Catalonien. Sir John Murrays mislykkede forsøg ved Tarragona involverede ikke Donkin vis råd blev ignoreret af den britiske kommandant.

Generalmajor Donkin rejste i juli 1815 til Indien og udmærkede sig som divisionskommandant i Francis Rawdon-Hastings' operationer mod Marathaforbundet (1817–1818). Han tog dødsfaldet af sin unge kone meget tungt, og han gik i sygepermition til Kap det Gode Håb. Fra 1820 til 1821 administrerede han Kapkolonien med succes og opkaldte havnen i Algoa Bay Port Elizabeth efter sin afdøde kone. Han blev generalløjtnant i 1821.

Resten af sit liv tilbragte han i litterært og politisk arbejde. Han var en af de oprindelige mænd i Royal Geographical Society, medlem af Royal Society og mange andre kundskabsrige foreninger. Hans teorier om Niger–flodens leje, publiseret under titlen Dissertation on the Course and Probable Termination of the Niger (London 1829), gjorde ham involveret i en del kontroverser. Fra 1832 af sad han i House of Commons og blev Surveyor-General of the Ordnance. Han begik selvmord i Southampton 1. maj 1841. Han var da general, og han var oberst i 11. infanteriregiment.

Rufane Shaw Donkin var fætter til Charles Collier Michell, surveyor–general i Kapkolonien.

Generaler fra Storbritannien
Medlemmer af Royal Society
House of Commons

House of Commons (underhuset) har flere betydninger:

 Underhuset (Canada)
 Underhuset (Irland) (historisk)
 Underhuset (Storbritannien)

cs:Poslanecká sněmovna
Royal Geographical Society

Royal Geographical Society er Storbritanniens geografiske selskab. Det blev grundlagt i 1830 under navnet Geographical Society of London for the advancement of geographical science. Selskabets første ejer var kong William IV, og flere andre geografiske selskaber, som Association for Promoting the Discovery of the Interior Parts of Africa', Raleigh Club og Palestine Association''.

Eksterne links 

 Royal Geographical Society
 Royal Geographical Society Picture Library

Geografiske selskaber og institutioner
Organisationer fra Storbritannien
Etableret i 1830
Bibelen på hverdagsdansk

Bibelen på hverdagsdansk er en oversættelse af Bibelen til et almindeligt, let læseligt og let tilgængeligt hverdagsdansk. Oversættelsen indeholder et let anvendeligt og meget informativt noteapparat. Den er oversat efter det dynamiske oversættelsesprincip af Alice og Iver Larsen i samarbejde med et internationalt netværk af oversættere. Iver Larsen er lingvist med stor erfaring i oversættelsesarbejde i bl.a. Kenya for Wycliffe Bible Translators, som han fortsat er konsulent for. 

Bibelen på hverdagsdansk er sponsoreret af International Bible Society, som har ophavsretten til den, men udgivet og distribueret af Forlaget Scandinavia i København. Forlaget Scandinavia udgav Bibelen på hverdagsdansk i første version i 1992, hvor der var tale om en oversættelse af den engelske Living Bible, sponsoreret af Living Bibles International. Den reviderede udgave kom i november 2007.

Et tilsvarende arbejde er udført på den engelske Living Bible. Resultatet blev The New Living Translation, som udkom første gang i 1996.

Se også 
 Danske bibeloversættelser

Eksterne links

 Bibelen på hverdagsdansk

Bibeludgaver
George Thomas Napier

George Thomas Napier (30. juni 1784 – 16. september 1855 i Genève i Schweiz) var en britisk general og guvernør i Kapkolonien, søn af George Napier, bror til Charles James, William Francis Patrick og Henry Edward Napier.

Napier sluttede sig til British Army i 1800 og udmærkede sig under John Moore og Arthur Wellesley, hertugen af Wellington i halvøskrigen. Han mistede sin højre arm under stormen på Badajoz. 

Napier blev generalmajor i 1837 og generalløjtnant i 1846. Han var guvernør og øverstkommanderende for hæren i Kapkolonien fra 1839 til 1843. Det var under ham, at slaveriet blev afskaffet, og boerne trak sig ud af Natal. 

Han blev tilbudt, men takkede nej til stillingen som øverstkommanderende i Indien efter slaget ved Chillianwalla og også stillingen over den sardinske hær i 1849.

Napier blev general i 1854. Hans selvbiografi, Passages in the Early Military Life of General Sir George Thomas  Napier, blev offentliggjort af hans søn, general W.C.E Napier, i 1885.

Generaler fra Storbritannien
Guvernører i Kapkolonien
George Everest

George Everest (4. juli 1790 – 1. december 1866) var leder af kortlægningen af Indien og Himalaya i første halvdel af 1800-tallet. Mount Everest er opkaldt efter ham.

Personer fra Wales
Mount Everest
Dahme (flod)

Dahme er en flod i delstaten Brandenburg i Tyskland og en af Sprees bifloder fra venstre med en længde på 95 km (Spree er en biflod til Havel, der videre løber ud i Elben). Den har sit udspring nær byen Dahme. Den løber nordover gennem byerne Märkisch Buchholz og Königs Wusterhausen. Dahme munder ud i Spree i Berlinbydelen Köpenick.

Henvisninger 

Floder i Brandenburg
PTTK

PTTK (polsk: Polskie Towarzystwo Turystyczno-Krajoznawcze) er en polsk forening, der arbejder for at fremme turismen i landet.

Foreningen blev fik sit nuværende navn ved en fusion i 1950 efter en fusion af de to foreninger Polskie Towarzystwo Tatrzańskie og Polskie Towarzystwo Krajoznawcze fra hhv. 1873 og 1906. Da foreningens historie således går tilbage til 1873, er den en af de ældste turistforeninger i Europa.

De arbejder bl.a. med kortlægning og udbredelse af forskellige former for stier/ruter både til lands og vands. Til disse formål uddannese også rejseguider, brochurer og kort. Herudover er der et netværk af hoteller, campingpladser og museer tilknyttede.

Organisationer fra Polen
Etableret i 1950